L-Iżrael bl-ogħla rata ta' tilqim għall-Covid-19
L-Iżrael ta l-vaċċin kontra l-COVID-19 lil aktar minn miljun persuna. Dan ifisser li tnax fil-mija tal-poplazzjoni Iżraeljana diġà ħadet l-ewwel doża tal-vaċċin u għalhekk jagħmilha l-ogħla rata li ngħatat s'issa fid-dinja. Dan jikkonfermah sit online li qed jieħu nota tal-ammonti ta' vaċċin li qed jingħataw fil-pajjiżi madwar id-dinja b'kollaborazzjoni mal-Università ta' Oxford. L-Università ta' Oxford flimkien mal-kumpanija AstraZeneca żviluppaw vaċċin kontra l-Coronavirus u li aktar kmieni din il-ġimgħa ġie approvat ukoll biex jibda jintuża fir-Renju Unit.